**รายงานการประชุมสภาองค์การบริหารส่วนตำบลศรีสุข**

**สมัยสามัญ สมัยที่ 4 / 2563 ครั้งที่ 1 ประจำปี พ.ศ.2563**

**วันที่ 13 เดือน พฤศจิกายน พ.ศ. 2563**

**ณ ห้องประชุมสภาองค์การบริหารส่วนตำบลศรีสุข**

**ผู้มาประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายสมเกียรติ บุญไทย | ประธานสภา อบต. | สมเกียรติ บุญไทย |  |
| 2 | นายอำนวย นิลทัย | รองประธานสภา อบต. | อำนวย นิลทัย |  |
| 3 | นายปรึกษ์ ทองคำ | สมาชิก อบต. หมู่ที่ 1  | ปรึกษ์ ทองคำ |  |
| 4 | นายมิตร บุญโต | สมาชิก อบต. หมู่ที่ 2 | มิตร บุญโต |  |
| 5 | นายบัญชา จันดากุล | สมาชิก อบต. หมู่ที่ 2 | บัญชา จันดากุล |  |
| 6 | นายประดิษฐ คำหาญ | สมาชิก อบต. หมู่ที่ 3 | ประดิษฐ์ คำหาญ |  |
| 7 | นายยงค์ คำหาญ | สมาชิก อบต. หมู่ที่ 3 | ยงค์ คำหาญ |  |
| 8 | นายสมเกียรติ สมัญญา | สมาชิก อบต. หมู่ที่ 4 | สมเกียรติ สมัญญา |  |
| 9 | นายอดิศักดิ์ บุญทูล | สมาชิก อบต. หมู่ที่ 5 | อดิศักดิ์ บุญทูล |  |
|  10  | นายสมยง บุญทูล | สมาชิก อบต. หมู่ที่ 5 | สมยง บุญทูล |  |
|  11 | นายประสพ บุญสม | สมาชิก อบต. หมู่ที่ 6 | ประสพ บุญสม |  |
|  12 | นายฉัตร ไตรพรม | สมาชิก อบต. หมู่ที่ 6 | ฉัตร ไตรพรม |  |
|  13 | นายสุบิน นิลทัย | สมาชิก อบต. หมู่ที่ 7 | สุบิน นิลทัย |  |
|  14 | นายเชิดชัย สุขเมือง | สมาชิก อบต. หมู่ที่ 7 | เชิดชัย สุขเมือง |  |
|  15 | นายแสวง กฤษวี | สมาชิก อบต. หมู่ที่ 8 | แสวง กฤษวี |  |
|  16 | นางชุติกาญจน์ คงสุข | เลขานุการสภา อบต.ศรีสุข | ชุติกาญจน์ คงสุข |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1 | นายบุญเชบ ทองคำ | นายก อบต.ศรีสุข | บุญเชบ ทองคำ |  |
| 2 | นายสมพร บุญทูล | รองนายก อบต.ศรีสุข | สมพร บุญทูล |  |
| 3 | นายสมพงษ์ จันดากุล | รองนายก อบต.ศรีสุข | สมพงษ์ จันดากุล |  |
| 4 | นายภัทรวิทย์ สุมาลุย์ | เลขานุการนายก อบต.ศรีสุข | ภัทรวิทย์ สุมาลุย์ |  |
| 5 | นายทองบุญ สินสุพรรณ์ | ผู้ใหญ่บ้านหนองสระ หมู่ 1 | ทองบุญ สินสุพรรณ์ |  |
| 6 | นางสาวมณีวรรณ สมัญญา | ผู้ช่วยผู้ใหญ่บ้านหนองสระ หมู่ 1  | มณีวรรณ สมัญญา |  |
| 7 | นางสุรินทร์ สุมาลุย์ | ตัวแทนนักกีฬา หมู่ 1 | สุรินทร์ สุมาลุย์ |  |
| 8 | นายประจัก สมัญญา | กำนันตำบลศรีสุข | ประจัก สมัญญา |  |
| 9 | นายเจริญรัตน์ ทิมธนสาร | สารวัตรกำนัน | เจริญรัตน์ ทิมธนสาร |  |
| 10 | นางผ่องศรี หิรัญธงชัย | อสม. หมู่ 2 | ผ่องศรี หิรัญธงชัย |  |
| 11 | นางรุ่งนภา สมัญญา | อสม. หมู่ 2 | รุ่งนภา สมัญญา |  |
| 12 | นางจินตนา บำรุง | อสม. หมู่ 2 | จินตนา บำรุง |  |
| 13 | นางสาวจินตนา คำหาญ | ผู้ใหญ่บ้านหนองเกาะ หมู่ 3 | จินตนา คำหาญ |  |
| 14 | นายธรรมรัตน์ บุญไทย | ผู้ช่วยผู้ใหญ่บ้านหนองเกาะ หมู่ 3 | ธรรมรัตน์ บุญไทย |  |
| 15 | นางสาวลำเพย ดีนาน | ผู้ช่วยผู้ใหญ่บ้านหนองเกาะ หมู่ 3 | ลำเพย ดีนาน |  |
| 16 | นางราตรี สินสุพรรณ์ | ประธาน อสม. หมู่ 3 | ราตรี สินสุพรรณ์ |  |
| 17 | นางไพรวรรณ ธรรมนุส | อสม. หมู่ 3 | ไพรวรรณ ธรรมนุส |  |
| 18 | นายเพชร มณีพร้าว | ตัวแทนนักกีฬา หมู่ 3 | เพชร มณีพร้าว |  |
| 19 | นายอภิวัฒน์ พร้อมเพรียง | ตัวแทนนักกีฬา หมู่ 3 | อภิวัฒน์ พร้อมเพรียง |  |
| 20 | นายบุญทอง ภาคพรม | ผู้ใหญ่บ้านโคกสมบูรณ์ หมู่ 4 | บุญทอง ภาคพรม |  |
| 21 | นายภัทรพงษ์ บุญทัย | ผู้ช่วยผู้ใหญ่บ้านโคกสมบูรณ์ หมู่ 4  | ภัทรพงษ์ บุญทัย |  |
| 22 | นางนภาลัย สายทอง | ประธาน อสม. หมู่ 4 | นภาลัย สายทอง |  |
| 23 | นางทรรศนา วรรณโสภา | อสม. หมู่ 4 | ทรรศนา วรรณโสภา |  |
| 24 | นางธัญฑิตา นามวัตร | อสม. หมู่ 4 | ธัญฑิตา นามวัตร |  |
| 25 | นายศักดิ์สิทธิ์ บุญเสริม | ตัวแทนนักกีฬา หมู่ 4 | ศักดิ์สิทธิ์ บุญเสริม |  |
| 26 | นางวิเชียร สันทาลุนัย | ผู้ใหญ่บ้านขาม หมู่ 5 | วิเชียร สันทาลุนัย |  |
| 27 | นายประเสริฐ บุญเลิศ | ผู้ช่วยผู้ใหญ่บ้านขาม หมู่ 5 | ประเสริฐ บุญเลิศ |  |
| 28 | นางสาวณัฐพร สวัสดี | ผู้ช่วยผู้ใหญ่บ้านขาม หมู่ 5  | ณัฐพร สวัสดี |  |
| 29 | นายชริน แสนศิริ | แพทย์ประจำตำบลศรีสุข | ชริน แสนศิริ |  |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 30 | นายเชิญ ไตรพรม | ผู้ใหญ่บ้านสะแบะ หมู่ 6 | เชิญ ไตรพรม |  |
| 31 | นายสวาท ไตรพรม | ผู้ช่วยผู้ใหญ่บ้านสะแบะ หมู่ 6 | สวาท ไตรพรม |  |
| 32 | นางเขียว บุญสม | อสม. หมู่ 6 | เขียว บุญสม |  |
| 33 | นางแสง แก้วละมุล | อสม. หมู่ 6 | แสง แก้วละมุล |  |
| 34 | นายสมหมาย บุญสม | ตัวแทนนักกีฬา หมู่ 6 | สมหมาย บุญสม |  |
| 35 | นางศักดิ์ บุญสม | ตัวแทนนักกีฬา หมู่ 6 | ศักดิ์ บุญสม |  |
| 36 | นายสมพาล ต้นทอง | ผู้ใหญ่บ้านอียอ หมู่ 7 | สมพาล ต้นทอง |  |
| 37 | นายประเด็น จันดากุล | ผู้ช่วยผู้ใหญ่บ้านอียอ หมู่ 7 | ประเด็น จันดากุล |  |
| 38 | นายสมยศ สระแก้ว | ผู้ช่วยผู้ใหญ่บ้านอียอ หมู่ 7  | สมยศ สระแก้ว |  |
| 39 | นางสำลี พานทอง | ประธาน อสม. หมู่ 7 | สำลี พานทอง |  |
| 40 | นางรัตนา พายมาศ | อสม. หมู่ 7 | รัตนา พายมาศ |  |
| 41 | นางรำพึง จันทร์หอม | อสม. หมู่ 7 | รำพึง จันทร์หอม |  |
| 42 | นายทน คำพันชนะ | ผู้ใหญ่บ้านหนองเสือ หมู่ 8 | ทน คำพันชนะ |  |
| 43 | นายบุญเทียน ทองสว่าง | ผู้ช่วยผู้ใหญ่บ้านหนองเสือ หมู่ 8 | บุญเทียน ทองสว่าง |  |
| 44 | นายเสริฐ จันทสุทธิ์ | ผู้ช่วยผู้ใหญ่บ้านหนองเสือ หมู่ 8  | เสริฐ จันทสุทธิ์ |  |
| 45 | นางสุลาวัลย์ กฤษวี | อสม. หมู่ 8 | สุลาวัลย์ กฤษวี |  |
| 46 | นางเกศรินทร์ เกตุศิริ | อสม. หมู่ 8 | เกศรินทร์ เกตุศิริ |  |
| 47 | นายต้นตระการ นิลทัย | ตัวแทนนักกีฬา หมู่ 8 | ต้นตระการ นิลทัย |  |
| 48 | นางจินตนา นิลทัย | ตัวแทนนักกีฬา หมู่ 8 | จินตนา นิลทัย |  |
| 49 | นายไวทยา คำพันชนะ | ตัวแทนนักกีฬา หมู่ 8 | ไวทยา คำพันชนะ |  |
| 50 | นายสรรเสริญ เมืองวงษ์ | ครูโรงเรียนศรีสุขวิทยา | สรรเสริญ เมืองวงษ์ |  |
| 51 | นางสาวปิยวรรณ นามนุ | พยาบาลวิชาชีพปฏิบัติการ | ปิยวรรณ นามนุ |  |
| 52 | นายวชิรภัทร แก้วคง | ตัวแทนนักกีฬา หมู่ 4 | วชิรภัทร แก้วคง |  |
| 53 | จ่าเอกชวัลวิทย์ กองณรงค์ | เจ้าพนักงานป้องกันฯชำนาญงาน | ชวัลวิทย์ กองณรงค์ |  |
| 54 | นายนัครินทร์ แสงมณี | ผู้อำนวยการกองช่าง | นัครินทร์ แสงมณี |  |
| 55 | นายดำรงศักดิ์ นาดี | ผู้ช่วยนายช่างโยธา | ดำรงศักดิ์ นาดี |  |
| 56 | นายชานนท์ รู้จิตร | นายช่างโยธาชำนาญงาน | ชานนท์ รู้จิตร |  |
| 57 | นายรัฐเขต สุมาลุย์ | ครูโรงเรียนบ้านหนองดุม | รัฐเขต สุมาลุย์ |  |
| 58 | นางสาวณวรรณ์ศา คำหาญ | ครูชำนาญการ | ณวรรณ์ศา คำหาญ |  |
| 59 | นายทวิช สมัญญา | คนงานทั่วไป | ทวิช สมัญญา |  |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 60 | นายคมเพชร ศรีเพชร | คนงานทั่วไป | ยคมเพชร ศรีเพชร |  |
| 61 | นายเสมียน ภาคพรม | คนงานทั่วไป | เสมียน ภาคพรม |  |
| 62 | นายอรรถชัย สุมาลุย์ | คนงานทั่วไป | อรรถชัย สุมาลุย์ |  |
| 63 | นายเตือน บุญไทย | ผู้ช่วยเจ้าพนักงานธุรการ | เตือน บุญไทย |  |
| 64 | นางธัญญารัตน์ โลนุช | นักทรัพยากรบุคคลชำนาญการ | ธัญญารัตน์ โลนุช |  |
| 65 | นายประวิทย์ เลาเลิศ | เจ้าพนักงานธุรการปฏิบัติงาน | ประวิทย์ เลาเลิศ |  |
| 66 | นางสาวสิรินันท์ จินพละ  | คนงานทั่วไป | สิรินันท์ จินพละ  |  |
| 67 | นางกฤติยา มณีล้ำ | ผู้ช่วยเจ้าพนักงานการเงินและบัญชี | กฤติยา มณีล้ำ |  |
| 68 | นางสาวธิดารัตน์ มีแก้ว | คนงานทั่วไป | ธิดารัตน์ มีแก้ว |  |
| 69 | นายวิระชัย คำสวัสดิ์ | คนงานทั่วไป | วิระชัย คำสวัสดิ์ |  |
| 70 | นายศิริวัฒน์ สมัญญา | พนักงานขับรถยนต์ | ศิริวัฒน์ สมัญญา |  |
| 71 | นางสาวนนลณีย์ เจือจันทร์ | นักพัฒนาชุมชนชำนาญการ | นนลณีย์ เจือจันทร์ |  |
| 72 | นางสายสมร ธรรมสัตย์ | ผู้อำนวยกรกองคลัง | สายสมร ธรรมสัตย์ |  |
| 73 | นางญาณิศา สุระถาวร | นักวิเคราะห์นโยบายและแผนชำนาญการ | ญาณิศา สุระถาวร |  |
| 74 | นางณัฐนิภา แสงมณี | ผู้ช่วยนักวิเคราะห์นโยบายและแผน | ณัฐนิภา แสงมณี |  |

**เริ่มประชุม เวลา 13.00 น.**

เมื่อถึงเวลานัดประชุม นางชุติกาญจน์ คงสุข เลขานุการสภาฯได้เชิญสมาชิกสภาฯองค์การบริหารส่วนตำบลศรีสุขเข้าห้องประชุมและตรวจสอบจำนวนผู้มาประชุมเมื่อครบองค์ประชุมแล้วได้เชิญ นายสมเกียรติ บุญไทย จุดธูปเทียน บูชาพระรัตนตรัย และทำหน้าที่ประธานในที่ประชุมและดำเนินการประชุมตามระเบียบวาระ ดังนี้

**ระเบียบวาระที่ 1 เรื่องประธานแจ้งให้ที่ประชุมทราบ**

**- แนะนำข้าราชการบรรจุใหม่**

 เนื่องจากองค์การบริหารส่วนตำบลศรีสุข ได้มีข้าราชการบรรจุใหม่

จากการบรรจุแต่งตั้งบัญชีผู้สอบแข่งขันได้ ครั้งที่ 7 ของกรมส่งเสริมการปกครองท้องถิ่น คือ นายพัทธนันท์ เจริญจรูญรัตน์ ตำแหน่ง นักวิชาการศึกษาปฏิบัติการ ขอเชิญ ได้แนะนำตัวให้สมาชิกทุกท่านได้ทราบ

นายพัทธนันท์ เจริญจรูญรัตน์ เรียนประธานสภาที่เคารพ ท่านสมาชิกสภาผู้ทรงเกียรติทุกท่านและ

 ผู้เข้าร่วมประชุมทุกท่าน กระผม นายพัทธนันท์ เจริญจรูญรัตน์

ขอขอบคุณทุกท่านที่ให้การต้อนรับผมเป็นอย่างอบอุ่น และผมพร้อมที่จะทำงานให้กับองค์การบิหารส่วนตำบลศรีสุข อย่างเต็มกำลังความสามารถ ฝากเนื้อฝากตัวด้วยนะครับ ขอบคุณมากครับ

 **- แนะนำข้าราชการโอนย้าย**

และองค์การบริหารส่วนตำบลศรีสุข ยังมีข้าราชการโอนย้ายมาจากองค์การบริหารส่วนตำบลสันป่าตอง อำเภอนาเชือก จังหวัดมหาสารคาม คือ นางสาวศิราภรณ์ นิยมตรง ตำแหน่ง นักวิชาการพัสดุปฏิบัติการ ขอเชิญ นางสาวศิราภรณ์ นิยมตรง ได้แนะนำตัวให้สมาชิกทุกท่านได้ทราบ

นางสาวศิราภรณ์ นิยมตรงเรียนท่านประธานสภาที่เคารพและท่านสมาชิกสภาผู้ทรงเกียรติทุกท่าน ดิฉัน นางสาวศิราภรณ์ นิยมตรง ขอขอบคุณที่ทางองค์การบริหารส่วนตำบลศรีสุขให้การต้อนรับเป็นอย่างดี และดิฉันพร้อมที่ปฏิบัติงานอย่างเต็มกำลังความสามารถ ช่วยชี้แนะด้วยนะคะ ขอบคุณมากค่ะ

**ระเบียบวาระที่ 2** **เรื่องรับรองรายงานการประชุมครั้งที่แล้ว**

- การพิจารณารับรองรายงานการประชุมสภาฯ สมัยสามัญ สมัยที่ 3/2563 ครั้งที่ 2 เมื่อวันที่ 14 เดือน สิงหาคม พ.ศ. 2563

ประธานสภาฯ ให้สมาชิกสภาองค์การบริหารส่วนตำบลศรีสุขตรวจสอบบันทึกรายงานการประชุมสภา สมัยสามัญ สมัยที่ 3/2563 ครั้งที่ 2 เมื่อวันที่ 14 เดือน สิงหาคม พ.ศ. 2563 และขอมติในที่ประชุม

ที่ประชุม มติที่ประชุมรับรองเป็นเอกฉันท์

**ระเบียบวาระที่ 3** **เรื่องสืบเนื่องจากการประชุมครั้งที่แล้ว**

- ไม่มี -

**ระเบียบวาระที่ 4** **เรื่องเสนอเพื่อทราบ**

**- รายงานงบแสดงฐานะทางการเงินขององค์การบริหารส่วนตำบลศรีสุข ประจำปีงบประมาณ พ.ศ.2563**

**ประธานสภา อบต.** เรื่องแรกที่จะแจ้งให้ทุกท่านได้รับทราบ คือ รายงานงบแสดงฐานะทางการเงินขององค์การบริหารส่วนตำบลศรีสุข ประจำปีงบประมาณ พ.ศ. 2563 ขอเชิญผู้อำนวยการกองคลังได้ชี้แจงให้ทุกท่านได้รับทราบ

**ผู้อำนวยการกองคลัง** เรียนท่านประธานสภาที่เคารพและท่านสมาชิกทุกท่าน วันนี้กองคลังขอรายงานงบแสดงฐานะทางการเงินขององค์การบริหารส่วนตำบลศรีสุข ประจำปีงบประมาณ พ.ศ. 2563 เพื่อแจ้งให้ที่ประชุมทราบดังต่อไปนี้

 **(รายละเอียดแนบท้ายบันทึกฉบับนี้)**

**ประธานสภา อบต.** สำหรับรายละเอียดผู้อำนวยการกองคลังได้ชี้แจงไปแล้ว

มีสมาชิกท่านใดสงสัยจะสอบถามเพิ่มเติม ขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

**รายงานการรับ – จ่ายเงินงบประมาณของศูนย์พัฒนาเด็กเล็กองค์การบริหารส่วนตำบลศรีสุข ประจำปีงบประมาณ พ.ศ.2563**

**ประธานสภา อบต.** เรื่องต่อไปที่จะแจ้งให้ทุกท่านได้รับทราบ คือ รายงานการรับ – จ่ายเงิน

งบประมาณของศูนย์พัฒนาเด็กเล็กองค์การบริหารส่วนตำบลศรีสุข ประจำปีงบประมาณ พ.ศ.2563 ขอเชิญผู้อำนวยการกองคลังได้ชี้แจงให้ทุกท่านได้รับทราบ

**ผู้อำนวยการกองคลัง** เรียนท่านประธานสภาที่เคารพและท่านสมาชิกทุกท่าน อีกเรื่องที่จะแจ้งให้

ทุกท่านทราบ รายงานการรับ – จ่ายเงินงบประมาณของศูนย์พัฒนาเด็กเล็กองค์การบริหารส่วนตำบลศรีสุข ประจำปีงบประมาณ พ.ศ.2563 มีรายละเอียด ดังต่อไปนี้

 **(รายละเอียดแนบท้ายบันทึกฉบับนี้)**

**ประธานสภา อบต.** สำหรับรายละเอียดผู้อำนวยการกองคลังได้ชี้แจงไปแล้ว

มีสมาชิกท่านใดสงสัยจะสอบถามเพิ่มเติม ขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

 **- รายงานผลการติดตามและประเมินผลแผนพัฒนาท้องถิ่น (พ.ศ.2561 – 2565) รอบเดือนตุลาคม 2563 (ระหว่างเดือนเมษายน – กันยายน 2563)**

ประธานสภา อบต. ขอเชิญนักวิเคราะห์นโยบายและแผนชำนาญการได้ชี้แจง รายงานผลการ

ติดตามและประเมินผลแผนพัฒนาท้องถิ่น (พ.ศ.2561 – 2565) รอบเดือนตุลาคม 2563 (ระหว่างเดือนเมษายน – กันยายน 2563) ให้ทุกท่านได้รับทราบ ขอเชิญครับ

นักวิเคราะห์นโยบายและแผน เรียนท่านประธานสภาที่เคารพและท่านสมาชิกทุกท่าน สืบเนื่องจากการที่องค์การบริหารส่วนตำบลได้จัดทำแผนพัฒนาท้องถิ่น (พ.ศ. 2561 – 2565) ไปแล้ว และปี 2563 องค์การบริหารส่วนตำบลศรีสุขได้ดำเนินการตามแผนพัฒนาตำบล ดังนั้นเพื่อปฏิบัติตามระเบียบกระทรวง มหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น แก้ไขเพิ่มเติม (ฉบับที่ 3)พ.ศ.2561 มีผลใช้บังคับ 3 ตุลาคม 2561 หมวด 6 ข้อ 29 (3)ให้องค์กรปกครองส่วนท้องถิ่น ดำเนินการติดตามและประเมินผลแผนพัฒนาท้องถิ่นอย่างน้อยปีละ 1 ครั้ง ภายในเดือนธันวาคม ของทุกปี เพื่อให้การติดตามละประเมินผลแผนพัฒนาท้องถิ่นสอดคล้องกับการใช้จ่ายงบประมาณขององค์กรปกครองส่วนท้องถิ่นเป็นไปอย่างมีประสิทธิภาพ คุ้มค่า มีความโปร่งใส และอยู่ภายใต้กรอบวินัยการเงินและการคลังที่ดี โดยรายงานผลและเสนอความเห็นซึ่งได้จากการติดตามและประเมินผลแผนพัฒนาต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่นคณะกรรมการพัฒนาท้องถิ่นและประกาศผลการติดตามและประเมินผลแผนพัฒนา ในการติดตามและประเมินผลแผนพัฒนาขององค์การบริหารส่วนตำบลศรีสุข คณะกรรมการติดตามและประเมินผลแผนพัฒนาองค์การบริหารส่วนตำบลศรีสุข ได้กำหนดเครื่องมือ อุปกรณ์ สิ่งที่ใช้เป็นสื่อสำหรับการติดตามและประเมินผล เพื่อใช้ในการรวบรวมข้อมูลแผนพัฒนาที่ได้กำหนดขึ้น ซึ่งมีผลต่อการพัฒนาท้องถิ่น ข้อมูลดังกล่าวเป็นได้ทั้งข้อมูลเชิงปริมาณ และข้อมูลเชิงคุณภาพ มีความจำเป็นและสำคัญในการนำมาหาค่าและผลของประโยชน์ที่ได้รับจากแผนพัฒนา เป็นแบบสอบถาม แบบวัดคุณภาพแผน แบบติดตามและประเมินผลโครงการ สำหรับแผนพัฒนาเพื่อความสอดคล้องแบบตัวบ่งชี้การปฏิบัติงาน แบบบันทึกข้อมูล แบบรายงาน เพื่อนำไปวิเคราะห์ทางสถิติ และการหาผลสัมฤทธิ์โดยรูปแบบต่างๆที่สอดคล้องกับบริบทของท้องถิ่น โดยเครื่องมือที่ใช้ในการติดตามและประเมินผลแผนพัฒนาขององค์การบริหารส่วนตำบล ประจำปีงบประมาณ พ.ศ. 2563 รอบเดือน ตุลาคม พ.ศ. 2563 คือการประเมินผลในเชิงปริมาณ โดยใช้แบบการติดตามและประเมินผลแบบตัวบ่งชี้การปฏิบัติงาน (Performance Indicators) ดังนี้

 (รายละเอียดแนบท้าย)

**ประธานสภา อบต.** นี่คือรายละเอียดของผลการติดตามและประเมินผลแผนพัฒนาท้องถิ่น

(พ.ศ.2561 – 2565) รอบเดือนตุลาคม 2563 (ระหว่างเดือนเมษายน – กันยายน 2563) ซึ่งผมได้เป็นประธานในการประเมินติดตามแผนพัฒนาท้องถิ่น รายละเอียดได้ชี้แจงให้ทุกท่านได้รับทราบแล้ว มีสมาชิกท่านใดสงสัยและจะสอบถามเพิ่มเติมหรือไม่

**ที่ประชุม** รับทราบโดยทั่วกัน

 **- การจัดทำแผนการดำเนินงาน ประจำปีงบประมาณ พ.ศ.2564**

ประธานสภา อบต. ขอเชิญนักวิเคราะห์นโยบายและแผนชำนาญการ ได้แจ้งรายละเอียดของ

การจัดทำแผนการดำเนินงาน ประจำปีงบประมาณ พ.ศ. 2564

นักวิเคราะห์นโยบายและแผน กระทรวงมหาดไทยได้ประกาศใช้ระเบียบกระทรวงมหาดไทยว่าด้วยการ

จัดทำแผนพัฒนาขององค์กรปกครองส่วนท้องถิ่น (ฉบับที่ 2) พ.ศ. 2559 กำหนดให้องค์กรปกครองส่วนท้องถิ่นจัดทำแผนยุทธศาสตร์ แผนพัฒนาท้องถิ่น และแผนการดำเนินงาน สำหรับแผนการดำเนินงานขององค์กรปกครองส่วนท้องถิ่นจะแสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น แผนการดำเนินงานเป็นเอกสารที่ระบุแผนงาน/ โครงการ/กิจกรรมทั้งหมดที่จะดำเนินการในปีงบประมาณนั้น ทำให้แนวทางในการดำเนินงานในปีงบประมาณนั้น ขององค์กรปกครองส่วนท้องถิ่นมีความชัดเจนในการปฏิบัติมากขึ้น มีการประสานและบูรณาการ การทำงานกับหน่วยงาน และการจำแนกรายละเอียดต่างๆ ของแผนงาน/โครงการในแผนดำเนินงาน จะทำให้การติดตามประเมินผล เมื่อสิ้นปีมีความสะดวกมากยิ่งขึ้น เพื่อประโยชน์แก่ประชาชนในท้องถิ่นและหน่วยงานที่เกี่ยวข้องสามารถติดตามประเมินผลและตรวจสอบการดำเนินงานตามแผน หรือการปฏิบัติงานของ อบต. ได้ องค์การบริหารส่วนตำบลศรีสุข ได้ดำเนินการตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ 2)พ.ศ.2559 และได้ประกาศใช้แผนการดำเนินงาน ประจำปีงบประมาณ พ.ศ. 2563 เมื่อวันที่ 30 กันยายน 2563 เป็นที่เรียบร้อยแล้ว จึงขอแจ้งให้ที่ประชุมรับทราบโดยทั่วกัน

 (รายละเอียดแนบท้ายบันทึกฉบับนี้)

**ประธานสภา อบต.** สำหรับรายละเอียดผู้อำนวยการกองคลังได้ชี้แจงไปแล้ว

มีสมาชิกท่านใดสงสัยจะสอบถามเพิ่มเติม ขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

**โครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง อบต. ศรีสุข**

ประธานสภา อบต. ขอเชิญนักทรัพยากรบุคคลชำนาญการ ได้แจ้งรายละเอียดของ

โครงการอาสาสมัครบริบาลท้องถิ่น เพื่อดูแลผู้สูงอายุที่มีภาวะพึ่งพิง อบต.ศรีสุข ให้ทุกท่านทราบ ขอเชิญครับ

นักทรัพยากรบุคคลชำนาญการ เรียนท่านประธานสภาที่เคารพ ท่านสมาชิกและผู้เข้าร่วมประชุมทุกท่าน

ตามที่จังหวัดสุรินทร์แจ้งแนวทางการดำเนินการขับเคลื่อนโครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง ภายใต้แผนงาน/โครงการที่มีวัตถุประสงค์เพื่อฟื้นฟูเศรษฐกิจและสังคม และให้องค์กรปกครองส่วนท้องถิ่นที่ทำความเข้าใจแนวทางแนวทางการขับเคลื่อนโครงการอาสาสมัครบริบาลท้องถิ่นเพื่อดูแลผู้สูงอายุที่ภาวะพึ่งพิง และดำเนินการรับสมัครและคัดเลือกบุคคลองค์กรปกครองส่วนท้องถิ่น แห่งละ 2 คน โดยมีการกำหนดหลักสูตรที่เกี่ยวกับการดูแลผู้สูงอายุที่มีภาวะพึ่งพิง ในระยะยาว และหลักเกณฑ์ วิธีการ เงื่อนไข อัตราค่าตอบแทน และการจ่ายค่าตอบแทนของอาสาสมัครบริบาลท้องถิ่นขององค์กรปกครองส่วนท้องถิ่น ดังนี้

ข้อ 1 คุณสมบัติของอาสาสมัครบริบาลท้องถิ่นและลักษณะต้องห้ามของอาสาสมัครบริบาลท้องถิ่น

1. มีอายุไม่ต่ำกว่า 18 ปีบริบูรณ์

(2) เป็นผู้ที่ผ่านการอบรมหลักสูตรการดูแลผู้สูงอายุชั้นกลาง จำนวน 70 ชั่วโมง ของคณะกรรมการผู้สูงอายุแห่งชาติ จกหน่วยงานภาครัฐ ภาคเอกชน หรือจากองค์กรปกครองส่วนท้องถิ่นที่จัดให้มีการอบรมโดยได้รับอนุมัติให้ใช้หลักสูตรจากกรมอนามัย กระทรวงสาธารณสุข

(3) มีภูมิลำเนาอยู่ในองค์กรปกครองส่วนท้อถิ่นแห่งพื้นที่หรือพื้นที่ใกล้เคียงที่ได้รับคำสั่งช่วยสนับสนุนการปฏิบัติหน้าที่ดูแลผู้สูงอายุที่มีภาวะพึ่งพิงจากผู้บริหารท้องถิ่นแห่งนั้น

(4) ไม่เป็นข้าราชการหรือพนักงานส่วนท้องถิ่น ซึ่งมีตำแหน่งหรือเงินเดือนประจำ ผู้ปฏิบัติงานในหน่วยงานของรัฐ หรือในรัฐวิสาหกิจ ผู้บริหารท้องถิ่น สมาชิกสภาท้องถิ่น ลูกจ้างของส่วนราชการ หน่วยงานของรัฐหรือรัฐวิสาหกิจ หรือบุคคลซึ่งปฏิบัติหน้าที่ตามกฎหมายโดยได้รับค่าตอบแทนประจำ

ข้อ 2 ขอบเขตและเงื่อนไขการทำหน้าที่ของอาสาสมัครบริบาลท้องถิ่น

อาสาสมัครบริบาลท้องถิ่น มีหน้าที่ช่วยองค์กรปกครองส่วนท้องถิ่นในการดูแลผู้สูงอายุที่มีภาวะพึ่งพิง ภายใต้การกำกับดูแลของบุคลากรวิชาชีพด้านสุขภาพในพื้นที่ ซึ่งได้รับมอบหมายจากองค์กรปกครองส่วนท้องถิ่น ดังนี้

1. ช่วยดูแลสุขภาพสำหรับผู้สูงอายุที่มีภาวะพึ่งพิง

(2) ช่วยเหลือดูแลการปฏิบัติกิจวัตรประจำวันสำหรับผู้สูงอายุที่มีภาวะพึ่งพิง เช่น การอาบน้ำ การทำความสะอาดร่างกาย การแต่งตัว การรับประทานอาหาร การเคลื่อนย้าย การใช้อุปกรณ์ช่วยเหลือ การขับถ่าย การไปพบแพทย์ การรับปะทานยา เป็นต้น

(3) ให้บริการด้านสุขภาพขั้นพื้นฐาน เป็นการดูแลสุขภาพภายใต้การกำกับของบุคลกรวิชาชีพด้านสุขภาพในพื้นที่

(4) การให้คำปรึกษาด้านสุขภาพเบื้องต้นกับครอบครัวและการประสานความช่วยเหลือกับหน่วยงานต่างๆ

(5) ประเมินปัญหาในการดูแลผู้สูงอายุที่มีภาวะพึ่งพิงเบื้องต้นและประสานงานในการส่งต่อได้อย่างถูกต้อง

(6) การบริการให้การดูแลตามแผนการดูแลรายบุคคล

(7) ช่วยเหลือดูแลผู้สูงอายุที่มีภาวะพึ่งพิงด้านสุขภาพพื้นฐาน การฟื้นฟูสมรรถภาพและกายภาพบำบัดอื่นๆตามประเภทและกิจกรรมบริการที่กระทรวงสาธารณสุขกำหนด

 ข้อ 3 จำนวนอาสาสมัครบริบาลท้องถิ่น

(1) ให้มีจำนวนอาสาสมัครบริบาลท้องถิ่นในองค์การบริหารส่วนตำบล อย่างน้อย 2 คน

(2) ให้องค์การบริหารส่วนตำบลจัดทำฐานข้อมูลจำนวนผู้สูงอายุที่มีภาวะพึ่งพิง โดยขอความร่วมมือโรงพยาบาลส่งเสริมสุขภาพตำบล

ข้อ 4 อัตราค่าตอบแทนและการจ่ายค่าตอบแทนของอาสาสมัครบริบาลท้องถิ่น

 (1) อาสาสมัครบริบาลท้องถิ่นคนใดปฏิบัติหน้าที่ตามแผนการดูแลรายบุคคล ไม่น้อยกว่าวันละ 8 ชั่วโมง และไม่น้อยกว่าเดือนละ 20 วัน ได้รับค่าตอบแทน ดังนี้

 1.1 อาสาสมัครบริบาลท้องถิ่นที่ผ่านการอบรมหลักสูตรการดูแลผู้สูงอายุชั้นกลาง จำนวน 70 ชั่วโมง ได้รับค่าตอบแทนเดือนละ 5,000 บาท

 1.2 อาสาสมัครบริบาลท้องถิ่นที่ผ่านการอบรมหลักสูตรการดูแลผู้สูงอายุชั้นกลาง จำนวน 70 ชั่วโมง และผ่านการอบรมหลักสูตรฝึกอบรมเพิ่มเติมนักบริบาลท้องถิ่น จำนวน 50 ชั่วโมง ได้รับค่าตอบแทนเดือนละ 6,000 บาท

 (2) อาสาสมัครบริบาลท้องถิ่นคนใดได้ปฏิบัติหน้าที่ตามแผนการดูแลรายบุคคล น้อยกว่า 20 วัน ให้ได้รับเงินค่าตอบแทนตามสัดส่วนจำนวนวันที่ปฏิบัติงานในเดือนนั้น

 (3) อาสาสมัครบริบาลท้องถิ่นคนใดปฏิบัติหน้าที่ตามแผนการดูรายบุคคล ไม่ครบ 8 ชั่วโมง แต่ไม่น้อยกว่า 4 ชั่วโมงให้นับเป็นครึ่งวัน

ข้อ 5 การพ้นจากการเป็นอาสาสมัครบริบาลท้องถิ่น

 (1) ยื่นหนังสือแจ้งความประสงค์ลาออกต่อองค์กรปกครองส่วนท้องถิ่น ล่วงหน้าไม่น้อยกว่า 30 วัน

 (2) เมื่อบุคลากรวิชาชีพที่ได้รับแต่งตั้งให้ประเมินผลการปฏิบัติหน้าที่ของอาสาสมัครบริบาลท้องถิ่น หากมีความเห็นว่ามีสมรรถนะหรือผลงานไม่เหมาะสม เช่น หยุดปฏิบัติหน้าที่เป็นประจำ ปฏิบัติหน้าที่ไม่มีประสิทธิภาพ เป็นต้น ให้เสนอความเห็นให้ อปท.พิจารณาให้อาสาสมัครบริบาลท้องถิ่นพ้นจากการปฏิบัติหน้าที่

 (3) ภายในระยะเวลา 3 ปี นับแต่วันเริ่มปฏิบัติหน้าที่ไม่ผ่านการอบรมหลักสูตรฝึกอบรมเพิ่มเติมนักบริบาลท้องถิ่น จำนวน 50 ชั่วโมง ของคณะกรรมการผู้สูงอายุแห่งชาติให้ครบ 120 ชั่วโมง จากหน่วยงานภาครัฐ ภาคเอกชน หรือจาก อปท.ที่จัดให้มีการอบรมโดยได้รับอนุมัติให้ใช้หลักสูตรจากกรมอนามัย กระทรวงสาธารณสุข

ข้อ 6 การกำกับและควบคุมการปฏิบัติงาน

 (1) ให้องค์กรปกครองส่วนท้องถิ่นจัดให้มีการลงเวลาการปฏิบัติงานของอาสาสมัครบริบาลท้องถิ่น ให้เมาะสมกับลักษณะงาน สถานที่ปฏิบัติ

 (2) ให้องค์กรปกครองส่วนท้องถิ่นขอความร่วมมือบุคลากรวิชาชีพ สุขภาพในพื้นที่ ซึ่งได้รับมอบหมายจากองค์กรปกครองส่วนท้องถิ่น ติดตามประเมินผลการปฏิบัติงานและประเมินสมรรถนะของอาสาสมัครบริบาลท้องถิ่น

 (3) ให้องค์กรปกครองส่วนท้องถิ่นจัดประชุมอาสาสมัครบริบาลท้องถิ่นทุกๆ 3 เดือนเพื่อประเมินผลการปฏิบัติงาน โดยอาจเชิญหน่วยงานหรือบุคคลที่เกี่ยวข้อง เพื่อติดตามประเมินผลการปฏิบัติหน้าที่ในการดูแลผู้สูงอายุที่ภาวะพึ่งพิงของของอาสาสมัครบริบาลท้องถิ่น

**ประธานสภา อบต.** สำหรับรายละเอียดนักทรัพยากรบุคคลชำนาญการได้ชี้แจงไปแล้ว

มีสมาชิกท่านใดสงสัยจะสอบถามเพิ่มเติม ขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

**รายงานผลการดำเนินงานกองทุนหลักประกันสุขภาพองค์การบริหารส่วนตำบลศรีสุข ประจำปีงบประมาณ พ.ศ.2563**

ประธานสภา อบต. ขอเชิญท่านปลัดองค์การบริหารส่วนตำบลศรีสุข ได้รายงานผลการดำเนิน

งานกองทุนหลักประกันสุขภาพ ประจำปีงบประมาณ พ.ศ.2563

ให้ทุกท่านทราบ ขอเชิญครับ

ปลัด อบต. เรียนท่านประธานสภาที่เคารพ ท่านสมาชิกและผู้เข้าร่วมประชุมทุกท่าน

วันนี้ขอรายงานการดำเนินงานกองทุนหลักประกันสุขภาพ ประจำปีงบประมาณ พ.ศ.2563 เพื่อแจ้งให้ที่ประชุมทราบดังต่อไปนี้

 **(รายละเอียดแนบท้ายบันทึกฉบับนี้)**

**ประธานสภา อบต.** สำหรับรายละเอียดท่านปลัด อบต.ศรีสุข ได้ชี้แจงไปแล้ว

มีสมาชิกท่านใดสงสัยจะสอบถามเพิ่มเติม ขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

**การเตรียมการป้องกันแก้ไขปัญหาภัยแล้งก่อนเกิดภัย**

**- สูบน้ำ/ผันน้ำ บ้านหนองดุม และบ้านสะแบะ**

ประธานสภา อบต. ขอเชิญเจ้าพนักงานป้องกันและบรรเทาสาธารณภัยชำนาญงานได้ชี้แจง

รายละเอียดการเตรียมการป้องกันแก้ไขปัญหาภัยแล้งก่อนเกิดภัย

ให้ทุกท่านทราบ ขอเชิญครับ

เจ้าพนักงานป้องกันฯ เรียนท่านประธานสภาที่เคารพ ท่านสมาชิกและผู้เข้าร่วมประชุมทุกท่าน

ด้วยบ้านหนองดุม หมู่ที่ 2 ได้แจ้งความเดือดร้อนเนื่องจากระบบประปาหมู่บ้านไม่สามารถสูบน้ำจากสระขึ้นมาให้ประชาชนได้ใช้อุปโภคบริโภคไม่ได้ เมื่อมีฝนตกหนัก มวนน้ำต่างๆไม่สามารถไหลเข้าสระหนองดุมได้เต็มที่ ทางหมู่บ้านก็จะใช้เครื่องสูบน้ำเพื่อสูบน้ำเข้าสระหนองดุมให้เต็มเพื่อจะได้เก็บไว้ใช้ตลอดทั้งปี แต่เนื่องจากในการสูบน้ำแต่ละครั้งต้องใช้งบประมาณจำนวนมาก แต่บ้านหนองดุมมีงบประมาณไม่เพียงพอ จึงขอความอนุเคราะห์มายังองค์การบริหารส่วนตำบลศรีสุขพิจารณาให้ความช่วยเหลือ

และอีกหมู่บ้านที่แจ้งความเดือดร้อนคือบ้านสะแบะ หมู่ที่ 6 ได้แจ้งความเดือดร้อนเรื่องน้ำอุปโภคบริโภคเช่นกัน โดยบ้านสะแบะได้ดำเนินการสูบน้ำจากคลองอีสานเขียวทางทิศเหนือของหมู่บ้าน โดยใช้เครื่องสูบรถไถสูบ จำนวน 2 เครื่อง สูบตั้งแต่วันที่ 21 กันยายน 2563 ถึงปัจจุบัน ค่าใช้จ่ายโดยการเก็บเงินกับชาวบ้าน เพื่อซื้อน้ำมันสูบน้ำไว้ในหนองใหญ่ทางทิศใต้ของหมู่บ้าน เพื่อให้ประชาชนได้มีน้ำใช้ตลอดทั้งปี ทั้งนี้งบประมาณที่จะต้องใช้มีจำนวนมาก บ้านสะแบะจึงขอความอนุเคราะห์มายังองค์การบริหารส่วนตำบลศรีสุขพิจารณาให้ความช่วยเหลือ

ดังนั้น กระผมจึงขอสรุปรายงานผลการให้ความช่วยเหลือที่ทางองค์การบริหารส่วนตำบลศรีสุขพิจารณาให้ความช่วยเหลือ ดังนี้

1) รายละเอียดการสนับสนุนการเบิกจ่ายน้ำมันดีเซลในการสูบน้ำ/ผันน้ำ บ้านหนองดุม หมู่ที่ 2 ดังนี้

 - วันที่ 22 ตุลาคม 2563 ใช้น้ำมันดีเซล จำนวน 40 ลิตรๆละ 19.41 บาท เป็นเงิน 776.- บาท

 - วันที่ 23 ตุลาคม 2563 ใช้น้ำมันดีเซล จำนวน 40 ลิตรๆละ 19.41 บาท เป็นเงิน 776.- บาท

 - วันที่ 24 ตุลาคม 2563 ใช้น้ำมันดีเซล จำนวน 60 ลิตรๆละ 19.41 บาท เป็นเงิน 1,165.- บาท

 - วันที่ 25 ตุลาคม 2563 ใช้น้ำมันดีเซล จำนวน 60 ลิตรๆละ 19.41 บาท เป็นเงิน 1,165.- บาท

 - วันที่ 26 ตุลาคม 2563 ใช้น้ำมันดีเซล จำนวน 60 ลิตรๆละ 19.41 บาท เป็นเงิน 1,165.- บาท

 - วันที่ 27 ตุลาคม 2563 ใช้น้ำมันดีเซล จำนวน 60 ลิตรๆละ 19.41 บาท เป็นเงิน 1,165.- บาท

 - วันที่ 28 ตุลาคม 2563 ใช้น้ำมันดีเซล จำนวน 60 ลิตรๆละ 19.41 บาท เป็นเงิน 1,165.- บาท

 รวมเป็นเงินทั้งสิ้น 7,377.- บาท

 ขณะนี้ได้หยุดทำการสูบน้ำ/ผันน้ำเข้าสระเก็บน้ำแล้ว เนื่องจากได้ปริมาณน้ำเต็มความจุของสระเก็บน้ำ ตั้งแต่วันที่ 30 ตุลาคม 2563

2) รายละเอียดการสนับสนุนการเบิกจ่ายน้ำมันดีเซลในการสูบน้ำ/ผันน้ำ บ้านสะแบะ หมู่ที่ 6 ดังนี้

 - วันที่ 22 ตุลาคม 2563 ใช้น้ำมันดีเซล จำนวน 40 ลิตรๆละ 19.41 บาท เป็นเงิน 776.- บาท

 - วันที่ 23 ตุลาคม 2563 ใช้น้ำมันดีเซล จำนวน 20 ลิตรๆละ 19.41 บาท เป็นเงิน 388.- บาท

 - วันที่ 24 ตุลาคม 2563 ใช้น้ำมันดีเซล จำนวน 20 ลิตรๆละ 19.41 บาท เป็นเงิน 388.- บาท

 - วันที่ 25 ตุลาคม 2563 ใช้น้ำมันดีเซล จำนวน 20 ลิตรๆละ 19.41 บาท เป็นเงิน 388.- บาท

 - วันที่ 26 ตุลาคม 2563 ใช้น้ำมันดีเซล จำนวน 20 ลิตรๆละ 19.41 บาท เป็นเงิน 388.- บาท

 - วันที่ 27 ตุลาคม 2563 ใช้น้ำมันดีเซล จำนวน 20 ลิตรๆละ 19.41 บาท เป็นเงิน 388.- บาท

 - วันที่ 29 ตุลาคม 2563 ใช้น้ำมันดีเซล จำนวน 20 ลิตรๆละ 19.41 บาท เป็นเงิน 388.- บาท

 - วันที่ 30 ตุลาคม 2563 ใช้น้ำมันดีเซล จำนวน 20 ลิตรๆละ 19.01 บาท เป็นเงิน 380.- บาท

 รวมเป็นเงินทั้งสิ้น 3,484.- บาท

 ขณะนี้ได้หยุดทำการสูบน้ำ/ผันน้ำเข้าสระเก็บน้ำแล้ว เนื่องจากได้ปริมาณน้ำเต็มความจุของสระเก็บน้ำ ตั้งแต่วันที่ 31 ตุลาคม 2563

**ประธานสภา อบต.** สำหรับรายละเอียดเจ้าพนักงานป้องกันฯได้ชี้แจงไปแล้ว

มีสมาชิกท่านใดสงสัยจะสอบถามเพิ่มเติม ขอเชิญครับ

ที่ประชุม ไม่มีผู้ใดสอบถามแต่อย่างใด ที่ประชุมรับทราบ

**- การเตรียมการจัดการแข่งขันมหกรรมกีฬาต้านยาเสพติดเฉลิมพระเกียรติฯ ครั้งที่ 22 ประจำปีงบประมาณ พ.ศ.2564**

ประธานสภา อบต. ในวันนี้ก็มีอีกเรื่องที่เกี่ยวกับด้านกีฬาก็คือการจัดการแข่งขันมหกรรมกีฬาต้านยาเสพติดเฉลิมพระเกียรติฯ ขององค์การบริหารส่วนตำบลศรีสุข ครั้งที่ 22 ประจำปี งบประมาณ พ.ศ. 2564 ก็ขอเชิญปลัดได้ชี้แจงรายละเอียดการจัดการแข่งขันกีฬาดังกล่าวให้ทุกท่านได้รับทราบ

**ปลัด อบต.**  สำหรับเรื่องการจัดการแข่งขันมหกรรมกีฬาต้านยาเสพติดเฉลิมพระเกียรติฯ ครั้งที่ 22 ประจำปีงบประมาณ พ.ศ. 2564 ทางคณะผู้บริหารก็ได้ประชุมและมีมติแล้ว ก็ ขอแจ้งให้ทุกท่านทราบ ดังนี้ การแข่งขันกีฬามีประเภทเดียว คือ กีฬาสากล

 กีฬาสากล ได้แก่

1. ฟุตบอลประชาชนชาย
2. ฟุตบอลประชาชนหญิง
3. ฟุตบอลยุวชนชาย อายุไม่เกิน 13 ปี
4. วอลเลย์บอลหญิง
5. วอลเลย์บอลชาย
6. ตะกร้อ ชาย
7. เปตองผสม ชาย – หญิง
8. ประกวดขบวนพาเหรด
9. ประกวดเต้นประกอบจังหวะ

เริ่มทำการแข่งขันตั้งแต่วันที่ 12 – 17 ธันวาคม 2563 ณ สนามกีฬากลางองค์การบริหารส่วนตำบลศรีสุข โดยกำหนดพิธีเปิดการแข่งขัน ในวันที่ 13 ธันวาคม 2563 ณ สนามกีฬากลางองค์การบริหารส่วนตำบลศรีสุข อำเภอสำโรงทาบ จังหวัดสุรินทร์ งบประมาณเพื่อใช้ในการดำเนินการจัดการแข่งขันกีฬาในครั้งนี้ ตั้งไว้ 250,000.- บาท เพื่อเป็นเงินรางวัลกีฬาแต่ละประเภท ค่าตอบคณะกรรมการตัดสินกีฬาแต่ละประเภท ค่าจัดสถานที่ ค่าเครื่องเสียงค่าการแสดงพิธีเปิด ค่าวงดุริยางค์ในพิธีเปิด และค่าใช้จ่ายต่างๆที่ใช้ในการแข่งขัน

ในวันนี้เราก็จะแบ่งสายกันเลยนะคะ ขอเชิญตัวแทนแต่ละหมู่บ้านได้เตรียมออกมาจับฉลากแบ่งสายเพื่อจะได้รู้ว่ากีฬาแต่ละประเภทแต่ละหมู่อยู่สายไหนกันบ้าง ขอเชิญเจ้าหน้าที่ได้ทำการจับฉลาก

ที่ประชุม ได้ทำการจับฉลากแบ่งสายกีฬาแต่ละแต่ละประเภทอยู่พักหนึ่ง สรุปได้ดังนี้

1. ฟุตบอลประชาชนชาย

สาย A ได้แก่ บ้านหนองดุม โคกสมบูรณ์ สะแบะ อียอ

สาย B ได้แก่ บ้านหนองสระ หนองเกาะ ขาม หนองเสือ

1. ฟุตบอลประชาชนหญิง

สาย A ได้แก่ บ้านหนองสระ หนองเกาะ ขาม อียอ

สาย B ได้แก่ บ้านหนองดุม โคกสมบูรณ์ สะแบะ หนองเสือ

1. ฟุตบอลยุวชนชาย อายุไม่เกิน 13 ปี

สาย A ได้แก่ บ้านขาม หนองเกาะ สะแบะ หนองเสือ

สาย B ได้แก่ บ้านหนองสระ หนองดุม โคกสมบูรณ์ อียอ

1. วอลเลย์บอลชาย

สาย A ได้แก่ บ้านหนองสระ โคกสมบูรณ์ ขาม อียอ

สาย B ได้แก่ บ้านขาม หนองดุม โคกสมบูรณ์ สะแบะ

1. วอลเลย์บอลหญิง

สาย A ได้แก่ บ้านโคกสมบูรณ์ ขาม อียอ หนองเสือ

สาย B ได้แก่ บ้านหนองสระ หนองดุม หนองเกาะ สะแบะ

1. ตะกร้อชาย

สาย A ได้แก่ บ้านหนองสระ หนองดุม ขาม หนองเสือ

สาย B ได้แก่ บ้านหนองเกาะ โคกสมบูรณ์ สะแบะ อียอ

1. เปตองผสม

สาย A ได้แก่ บ้านหนองสระ หนองเกาะ โคกสมบูรณ์ สะแบะ

สาย B ได้แก่ บ้านหนองดุม ขาม อียอ หนองเสือ

1. ประกวดเต้นประกอบจังหวะ

สาย A ได้แก่ บ้านโคกสมบูรณ์ ขาม อียอ หนองเสือ

สาย B ได้แก่ บ้านหนองสระ หนองดุม หนองเกาะ สะแบะ

ดังนั้นช่วงนี้ก็ให้แต่ละทีมทำการฝึกซ้อมไปก่อน ส่วนอุปกรณ์กีฬาเราก็ได้แจกให้แต่ละหมู่บ้านสำหรับไว้ยืมเพื่อฝึกซ้อมไปแล้วนั้น ส่วนรายละเอียดสูจิบัตร หลักเกณฑ์ ระเบียบ กติกา กำหนดการ และรายละเอียดต่างๆเราจะรีบจัดส่งให้ทุกหมู่บ้านได้รับทราบในภายหลัง

**ระเบียบวาระที่ 5** **เรื่องเสนอเพื่อทราบและพิจาณา**

 **- ขอถอนเงินค่าธรรมเนียมใบอนุญาตด้านป่าไม้และด้านน้ำบาดาล**

**ประธานสภา อบต.** ขอเชิญผู้อำนวยการกองคลังได้ชี้แจงให้ทุกท่านได้รับทราบและพิจารณา

**ผู้อำนวยการกองคลัง** เรียนท่านประธานสภาที่เคารพและท่านสมาชิกทุกท่าน วันนี้กองคลังมีเรื่องที่จะแจ้งให้สมาชิกสภาทุกท่านทราบและพิจารณาอนุมัติดังต่อไปนี้

 ตามที่สำนักงานทรัพยากรธรรมชาติและสิ่งแวดล้อมจังหวัดสุรินทร์ได้จัดสรรเงินรายได้ค่าธรรมเนียมใบอนุญาตด้านป่าไม้และด้านน้ำบาดาล ประจำงวดวันที่ 1 กันยายน 2562 – 13 สิงหาคม 2563 และได้ดำเนินการโอนจัดสรรให้องค์การบริหารส่วนตำบลศรีสุข อำเภอศรีณรงค์ จังหวัดสุรินทร์ เมื่อวันที่ 18 กันยายน 2563 เป็นจำนวนเงิน 9,180.- บาท (เก้าพันหนึ่งร้อยแปดสิบบาทถ้วน) นั้น

 แต่เนื่องจากสำนักงานทรัพยากรธรรมชาติและสิ่งแวดล้อมได้ตรวจสอบแล้วพบว่าเงินจำนวนดังกล่าวถูกจัดสรรเข้าบัญชีขององค์การบริหารส่วนตำบลศรีสุข อำเภอสำโรงทาบ จังหวัดสุรินทร์ ดังนั้น เพื่อความถูกต้องตามระเบียบสำนักงานทรัพยากรธรรมชาติและสิ่งแวดล้อมจังหวัดสุรินทร์ จึงขอรับคืนเงินจำนวนดังกล่าวเพื่อจัดสรรให้องค์กาบริหารส่วนตำบลศรีสุข อำเภอศรีณรงค์ จังหวัดสุรินทร์ ต่อไป

ประธานสภา อบต. นี่คือรายละเอียดของการขอถอนเงินค่าธรรมเนียมใบอนุญาตด้านป่าไม้และด้านน้ำบาดาลให้กับสำนักงานทรัพยากรธรรมชาติและสิ่งแวดล้อมจังหวัดสุรินทร์ มีท่านใดจะสอบถามข้อมูลเพิ่มเติม ขอเชิญครับ

ที่ประชุม รับทราบ

ประธานสภา อบต. ถ้าไม่มีสมาชิกท่านใดสอบถามเพิ่มเติม ผมขอมติที่ประชุมการพิจารณาอนุมัติการถอนเงินค่าธรรมเนียมใบอนุญาตด้านป่าไม้และด้านน้ำบาดาล

 จำนวนเงิน 9,180.- บาท (เก้าพันหนึ่งร้อยแปดสิบบาทถ้วน) ให้กับสำนักงานทรัพยากรธรรมชาติและสิ่งแวดล้อมจังหวัดสุรินทร์ ถ้าสมาชิกท่านใดเห็นชอบการถอนเงินค่าธรรมเนียมใบอนุญาตด้านป่าไม้และด้านน้ำบาดาล จำนวนเงิน 9,180.- บาท (เก้าพันหนึ่งร้อยแปดสิบบาทถ้วน) ให้กับสำนักงานทรัพยากรธรรมชาติและสิ่งแวดล้อมจังหวัดสุรินทร์ ได้โปรดยกมือขึ้น

**มติที่ประชุม** ยกมือเห็นชอบร่าง 14 เสียง ไม่เห็นชอบ - เสียง

สรุปมติที่ประชุมเห็นชอบการถอนเงินค่าธรรมเนียมใบอนุญาตด้านป่าไม้และด้านน้ำบาดาล จำนวนเงิน 9,180.- บาท (เก้าพันหนึ่งร้อยแปดสิบบาทถ้วน) ให้กับสำนักงานทรัพยากรธรรมชาติและสิ่งแวดล้อมจังหวัดสุรินทร์ อย่างเป็นเอกฉันท์

**- การพิจารณาการโอนงบประมาณรายจ่ายประจำปีงบประมาณ พ.ศ.**

**2564**

**ประธานสภา อบต.** เรื่องต่อไป คือ การพิจารณาการโอนงบประมาณรายจ่ายประจำปี พ.ศ.2564 ขอเชิญท่านปลัดได้ชี้แจงรายละเอียดให้ที่ประชุมทราบ

**ปลัด อบต.** เรียนประธานสภาที่เคารพ ท่านสมาชิกผู้ทรงเกียรติทุกท่าน ในวันนี้มีเรื่องที่จะต้องขอความเห็นชอบจากสภาในเรื่องของการโอนงบประมาณรายจ่าย ในหมวดค่าที่ดินและสิ่งก่อสร้างที่ตั้งไว้ ทางเจ้าหน้าที่งบประมาณได้เรียนนำเสนอผู้บริหารเพื่อพิจารณาโครงการดังกล่าว ซึ่งทางผู้บริหารได้พิจารณา นำเรื่องการโอนงบประมาณในหมวดนี้ เพื่อให้สภาได้พิจารณา ซึ่งขอเรียนท่านนายกได้ชี้แจง ให้สภา ฯทราบถึงเหตุผลต่อไป

**นายก อบต.**  เรียนประธานสภาอบต. ท่านสมาชิกที่เคารพทุกท่าน กระผมขอชี้แจงรายละเอียดการโอนงบประมาณรายจ่ายประจำปี 2564 เพื่อให้ท่านสมาชิกสภาได้พิจารณาโดยมายละเอียด ดังต่อไปนี้

 **สำนักปลัด**

**โอนงบประมาณไปตั้งรายการใหม่ จำนวน 2 รายการ**

1. โอนงบประมาณไปตั้งรายการใหม่ แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์ สำนักงาน ค่าจัดซื้อเครื่องปรับอากาศ แบบแยกส่วน แบบติดผนัง ขนาดไม่น้อยกว่า 12,000 บีทียู จำนวน 17,000.- บาท รวมงบประมาณหลังโอน 17,000.- บาท โดยจะขอโอนลดจากรายการ ดังนี้

- โอนลดงบประมาณจากแผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน ค่าจัดซื้อเครื่องปรับอากาศ แบบแยกส่วนแบบติดผนัง ขนาดไม่น้อยกว่า 24,000 บีทียู จำนวน 17,000.- บาท ตั้งไว้ 28,000.- บาท งบประมาณคงเหลือก่อนโอน 28,000.- บาท รวมงบประมาณหลังโอน 11,000.- บาท

2. โอนงบประมาณไปตั้งรายการใหม่ แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์ สำนักงาน ค่าจัดซื้อเครื่องปรับอากาศ แบบแยกส่วน แบบติดผนัง ขนาดไม่น้อยกว่า 18,000 บีทียู จำนวน 21,000.- บาท รวมงบประมาณหลังโอน 21,000.- บาท โดยจะขอโอนลดจากรายการ ดังนี้

1) โอนลดงบประมาณจากแผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์ สำนักงาน ค่าจัดซื้อเครื่องปรับอากาศ แบบแยกส่วน แบบติดผนัง ขนาดไม่น้อยกว่า 24,000 บีทียู จำนวน 11,000.- บาท ตั้งไว้ 28,000.- บาท งบประมาณคงเหลือก่อนโอน 11,000.- บาท รวมงบประมาณหลังโอน 0.- บาท

2) โอนลดงบประมาณจากแผนงานการศึกษา งานบริหารทั่วไปเกี่ยวกับการศึกษา งบบุคลากร หมวดเงินเดือนฝ่ายประจำ ประเภทเงินเดือนพนักงาน จำนวน 11,000.- บาท ตั้งไว้ 2,085,870.- บาท งบประมาณคงเหลือก่อนโอน 1,745,270.- บาท รวมงบประมาณคงเหลือหลังโอน 1,735,270.- บาท

**โอนเพิ่มงบประมาณ**

1. โอนเพิ่มงบประมาณ แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์ คอมพิวเตอร์ ค่าจัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์ จำนวน 8,600.- บาท ตั้งไว้ 4,300.- บาท งบประมาณคงเหลือก่อนโอน 4,300.- บาท รวมงบประมาณหลังโอน 12,900.- บาท โดยจะขอโอนลดจากรายการดังนี้

- โอนลดงบประมาณจากแผนงานการศึกษา งานบริหารทั่วไปเกี่ยวกับการศึกษา งบบุคลากร หมวดเงินเดือนฝ่ายประจำ ประเภทเงินเดือนพนักงาน จำนวน 8,600.- บาท ตั้งไว้ 2,085,870.- บาท งบประมาณคงเหลือก่อนโอน 1,735,270.- บาท รวมงบประมาณคงเหลือหลังโอน 1,726,670.- บาท

**กองการศึกษา ศาสนาและวัฒนธรรม**

 **โอนงบประมาณไปตั้งรายการใหม่**

1. โอนงบประมาณไปตั้งรายการใหม่ . แผนงานการศึกษา งานบริหารทั่วไปเกี่ยวกับการศึกษา งบลงทุน หมวดค่าครุภัณฑ์ ประเภทครุภัณฑ์คอมพิวเตอร์ ค่าจัดซื้อเครื่องพิมพ์แบบฉีดหมึกพร้อมติดตั้งถังหมึกพิมพ์ จำนวน 4,300.- บาท รวมงบประมาณหลังโอน 4,300.- บาท โดยจะขอโอนลดจากรายการ ดังนี้

- โอนลดงบประมาณจากแผนงานการศึกษา งานบริหารทั่วไปเกี่ยวกับการศึกษา งบบุคลากร หมวดเงินเดือนฝ่ายประจำ ประเภทเงินเดือนพนักงาน จำนวน 4,300.- บาท ตั้งไว้ 2,085,870.- บาท งบประมาณคงเหลือก่อนโอน 1,661,870.- บาท รวมงบประมาณคงเหลือหลังโอน 1,657,370.- บาท

**นายก อบต.** ขอชี้แจงการโอนงบประมาณรายจ่ายประจำปีงบประมาณ พ.ศ. 2564 เพียงเท่านี้ครับ ขอให้ท่านประธานสภาได้นำพิจารณากับท่านสมาชิกต่อไปในการขออนุมัติโอนงบประมาณ ดังกล่าว ตามที่ได้ชี้แจงไป ครับ

**ประธานสภาอบต.** ตามที่ นายกองค์การบริหารส่วนตำบลศรีสุขได้เสนอญัตติขอความเห็นชอบสภาองค์การบริหารส่วนตำบลศรีสุขในการพิจารณาโอนงบประมาณรายจ่ายประจำปีงบประมาณ 2564 ตามรายการที่เสนอขอมติที่ประชุม สมาชิกสภาท่านใดจะซักถาม ขอเชิญครับ

**ที่ประชุม** รับทราบ

**ประธานสภาอบต.** ไม่มีท่านใดจะสอบถามเพิ่มเติม ขอมติที่ประชุม

สมาชิกท่านใดเห็นชอบและอนุมัติให้โอนงบประมาณรายจ่ายประจำปีงบประมาณ พ.ศ.2564 ตามรายละเอียดการโอนงบประมาณ โปรดยกมือขึ้น

 **มติที่ประชุม** มีสมาชิกสภาเห็นชอบ จำนวน 14 เสียง

 ไม่เห็นชอบ - เสียง

 งดออกเสียง - เสียง

ประธานสภาอบต. สรุปมติทีประชุมแห่งนี้ อนุมัติให้โอนงบประมาณรายจ่ายประจำปีงบประมาณ พ.ศ.2564 อย่างเป็นเอกฉันท์

**ระเบียบวาระที่ 6 เรื่องอื่นๆ**

* ไม่มี –

**ประธานสภา อบต.** ในวันนี้ก็ได้ประชุมมาเป็นเวลาพอสมควรแล้ว และก็ไม่มีผู้ใดมีเรื่องเสนอ

หรือแจ้งให้ที่ประชุมทราบ จึงขอขอบคุณทุกท่านที่ได้มาร่วมประชุมครั้งนี้โดยพร้อมเพรียงกัน ขอขอบคุณทุกท่านที่ได้ให้ความสำคัญและเข้าร่วมรับฟังการประชุมกับสมาชิก กระผมขอปิดการประชุมเพียงเท่านี้

 **ปิดการประชุมเวลา 16 .30 น.**

(ลงชื่อ) ผู้จดบันทึกรายงานการประชุม

 (นางชุติกาญจน์ คงสุข)

 เลขานุการสภาองค์การบริหารส่วนตำบลศรีสุข

(ลงชื่อ) ผู้ตรวจบันทึกรายงานการประชุม

 (นายสมเกียรติ บุญไทย)

 ประธานสภาองค์การบริหารส่วนตำบลศรีสุข

คณะกรรมการตรวจรายงานการประชุมได้ตรวจและรับรองรายงานการประชุมในครั้งนี้แล้ว

 (ลงชื่อ) คณะกรรมการตรวจรายงานการประชุม

 (นายสมเกียรติ สมัญญา)

 (ลงชื่อ) คณะกรรมการตรวจรายงานการประชุม

 (นายฉัตร ไตรพรม)

 (ลงชื่อ) คณะกรรมการตรวจรายงานการประชุม

 (นายสมยง บุญทูล)